lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv
Ceļojuma apdrošināšana - kas būtu jāievēro to iegādājoties ?
Svarīgi pievērst uzmanību ceļojumu apdrošināšanas veidiem, noteikumiem un kompānijām, kas piedāvā un nodrošina ceļojumu apdrošināšanas pakalpojumus. Ceļojumi, tāpat kā brauciena galamērķi, ir ļoti daudzveidīgi, kas ir būtisks faktors apdrošināšanas paketes izvēlē. Atkarībā no izvēlētā ceļojuma veida, papildus uzmanība nereti jāvelta apdrošināšanai, kas saistīta ar bagāžas pazušanas vai sabojāšanas gadījumiem, lidojumu aizkavēšanos. Tomēr vislielākās rūpes par ceļojuma apdrošināšanas iegādi būtu jāvelta aktīvās atpūtas piekritējiem – slēpotājiem, snovbordistiem, ceļotājiem, kas plāno nodarboties ar raftingu, kalnu velo -braukšanu vai kādu citu neikdienišķu aktivitāti nepārzināmos un svešos apvidos.
Kāda veida nelaimes gadījumi ir visizplatītākie?
Visizplatītākās ir saslimšanas, kas rodas lietojot uzturā pārtiku, kas neietilpst ikdienas ēdienkartē, dažādi sīki negadījumi kūrortos, piemēram, uzduršanās uz jūras ežiem, medūzu apdedzinājumi un citas sīkas traumas. Augstāks negadījumu risks ir slēpotājiem un snovbordistiem. Īpaši tālo galamērķu ceļojumu laikā, kur tiek izmantoti vairāki pārlidojumi un dažādu aviokompāniju pakalpojumi, nereti gadās starpgadījumi ar bagāžas aizkavēšanos, nozaudēšanu un bojājumiem.
Vai ceļojumu apdrošināšanas izmaksas atšķiras atkarībā no apdrošināšanas iegādes vietas - apdrošināšanas kompānijas vai ceļojumu aģentūras?
Ceļojumu apdrošināšanas koncepcija paredz, ka ceļojumu apdrošināšanas izmaksas ir vienādas neatkarīgi no iegādes vietas.
Kādas ir galvenās atšķirības starp apdrošināšanas kompāniju piedāvājumiem?
Galvenā atšķirība ir piedāvāto programmu apjomos un cenās. Kā programmu pamats tiek piedāvātas apdrošināšanas nelaimes gadījumu un medicīnisku izdevumu segšanai. Pamatprogrammas pēc klientu vēlmēm tiek papildinātas ar papildus iespējām – apdrošināšanu bagāžas nozaudēšanas vai aizkavēšanās gadījumos, lidojumu aizkavēšanos vai atcelšanu un vairākām citām iespējām. Atkarībā no apdrošināšanas programmas lieluma atšķirsies arī apdrošinājuma summu.
Kā būtu jārīkojas, ja ceļojuma laikā ir noticis nelaimes gadījums?
Ja ceļojuma laikā ir noticis nelaimes gadījums noteikti ir nepieciešams sazināties ar apdrošinātāja  partnera organizāciju vai pārstāvi konkrētajā valstī, kurš palīdzēs nokārtot visas nepieciešamās formalitātes, sniegs informāciju  un parūpēsies par izdevumu apmaksu.
Kas jādara, lai saņemtu atlīdzību?
Iestājoties apdrošināšanas gadījumam, apdrošinātajam jāizpilda apdrošināšanas līgumā noteiktie pienākumi:
Nekavējoties jāsazinās ar apdrošinātāju vai apdrošinātāja norādīto pārstāvi un jāinformē par notikušo (kontaktinformācija redzama apdrošināšanas noteikumos un/vai līgumā).
Ja atgriežoties mītnes zemē, ārzemēs palikuši neapmaksāti rēķini vai čeki, pēc iespējas ātrāk polisē norādītajā kartībā jāiesniedz pieteikums apdrošinātājam par atlīdzības saņemšanu un visi nepieciešamie dokumenti (tajā skaitā čeku un rēķinu oriģināli) zaudējuma regulēšanas lietas noformēšanai.
Jāiesniedz ārzemju braucienu apdrošināšanas iesniegums par atlīdzību izmaksu, kā arī jāuzrāda ceļojuma apdrošināšanas polise vai tās kopija un jāiesniedz atlīdzību pamatojoša dokumentācija - izziņa no medicīnas iestādes vai citām iestādēm.
Kādas ir vidējās apdrošināšanas izmaksas?
Atkarībā no izvēlētās ceļojumu apdrošināšanas programmas, apdrošināšanas summas, laika un izvēlētā ceļojuma maršruta, apdrošināšanas izmaksas var sastādīt no 0,30 līdz 4,20 EUR dienā katram cilvēkam.
Vai ceļojot jāņem līdzi visi dokumenti?
Dodoties ceļojumā, iesakām līdzi ņemt ceļojuma apdrošināšanas polisi un tās noteikumus, kas ir neatņemama polises sastāvdaļa. Ja tas nav iespējams, svarīgi, lai vienmēr ar Jums būtu ceļojuma apdrošināšanas numurs un tālrunis, uz kuru zvanīt, iestājoties apdrošināšanas riskam.
Kur var iegādāties ceļojumu apdrošināšanu?
Ceļojumu apdrošināšana ir pieejama internetā online sistēmā, kādā no apdrošināšanas kompāniju piedāvātajām on-line sistēmām, ierodoties pie apdrošināšanas aģenta birojā, kā arī, veicot ceļojuma iegādi, lielākā daļa ceļojumu aģentūru piedāvās vienlaicīgi veikt arī ceļojuma apdrošināšanas polises iegādi.
Kas jādara, ja konstatēju pases zādzību vai pazaudēšanu?
Tuvāko 24 stundu laikā pēc fakta konstatēšanas griezieties policijā, kur, pamatojoties uz Jūsu iesniegumu, tiks izsniegta izziņa, kā apliecinājums pases nozušanai vai zādzībai. Pēc iespējas ātrāk griezieties konsulātā, kur Jums tiks izdots dokuments, kurā norādīts pases nozaudēšanas datums, zaudējuma pieteikuma datums, kā arī datums, ar kuru stājas spēkā pases aizstāšanas dokuments.
Visas tiesības aizsargātas © 2010 CelojumuApdrosinasana.lv